**Gyakorlati szakvizsga tájékoztató gyógyszertárvezetők részére**

**Semmelweis Egyetem Gyógyszerésztudományi Kar Szak- és Továbbképzési Csoport**

**Gyógyszerellátási szakirány: Gyógyszertárvezetés, üzemeltetés szakképesítés**

**2018.**

**Tisztelt Gyógyszertárvezető Hölgy/Úr!**

A gyakorlati szakvizsga első részének (első napjának) központilag meghatározott feladata, hogy a szakgyógyszerész-jelöltnek a szakgyakorlat helyszínéül szolgáló munkahelyén egy referátumot kell tartania a képzési évek alatt teljesített, egy általa választott projektmunka eredményeiről és tapasztalatairól a munkatársai részére.

Miután a képzés gyakorlati alapját adó projektmunkák kivitelezéséhez Ön, mint a szakgyakorlati helyként szolgáló gyógyszertár vezetője hozzájárult az elmúlt években, mindenképpen hasznosnak tartjuk, hogy megismerje, milyen eredmények születtek a közösen kivitelezett projektek során.

Kérjük, tegye lehetővé, hogy egy rövid előadás formájában a vizsgázó bemutathassa eredményeit a patikában még az elméleti szakvizsgáját megelőzően. A követelmények szerint a szakgyógyszerész-jelöltnek egy maximum 10 diából álló Power Point előadást kell összeállítania és beküldenie a Szak- és Továbbképzési Csoport részére, majd ezt felhasználva a munkahelyén ismertetnie kell az ebben szereplő eredményeket, illetve a közös tapasztalatokat.

A feladat lezárásaképpen kérjük, igazolja a fent említett követelmények teljesítését, mint oktató gyógyszerész, amelyet az általunk küldött, hivatalos jegyzőkönyv kitöltésével, aláírásával és lepecsételésével szíveskedjen megtenni *(lásd 1. melléklet)*.

Budapest, 2018. augusztus 30.

Megköszönve szíves együttműködését!

Tisztelettel

...………………………………..

 **Dr. Hankó Balázs**

 egyetemi docens,

 Grémium elnök